Նանե (գրող)

**Նանե** (իսկական անունը՝ **Նելլի Նազարյան**, ), հայ գրող, հրապարակագիր, մանկագիր, նկարիչ, բժիշկ-նյարդաբան, Հայաստանի գրողների միության անդամ (1999 թվական), Հայաստանի նկարիչների միության պատվավոր անդամ (2004 թվական), երգահան Գուսան Հայկազունի քույրն է։

## Կյանք և գործունեություն
Նելլի Ստեփանի Նազարյանը ծնվել է 1958 թվականի սեպտեմբերի 7-ին Արտաշատում։ Սովորել է Արտաշատի Հովհաննես Թումանյանի անվան դպրոցում։ Ավարտել է Երևանի պետական բժշկական համալսարանի մանկաբուժության ֆակուլտետը։ Մի քանի տարի աշխատել է որպես մանկաբույժ, ապա վերապատրաստվել և շարունակել է աշխատել որպես մանկական նյարդաբան։ Ստացել նաև բժիշկ-հոմեոպաթի միջազգային դիպլոմ, ռեֆլեքսազոն թերապևտի որակավորում։
Եղել է «Մշակ» թերթի խմբագիրը, մի քանի տարի հրատարակել է «Լապտերիկ» մանկական հանդեսը՝ որպես խմբագիր։ 
Գեղանկարներով մասնակցել է տարբեր նկարչական ցուցահանդեսների՝ մի քանի անգամ Հայաստանի նկարիչների միությունում և այլ սրահներում, ունեցել անհատական ցուցադրություններ՝ Ժուռնալիստների տան ցուցասրահ, Չարենցի տուն-թանգարան, «Նարեկացի» արվեստի կենտրոն, Ավ․ Իսահակյանի անվան Կենտրոնական գրադարան և այլն։ «Տիրամայրը մանկան հետ»  և «Մկրտություն»  կտավները բանաստեղծուհի Մետաքսեի կողմից պատվիրվել և նվիրվել են Շիրակի մարզի Արևշատի Սուրբ Աստվածածին եկեղեցուն։
1989 թվականից ապրում է Երևանում։
Նանեի քույրը՝ Մանիկ Նազարյանը նույնպես բանաստեղծությունների («Ներշնչանքս») ժողովածուի հեղինակ է, բանաստեղծություններով հանդես է եկել «Գարուն» ամսագրում, «Ապագա բժիշկ» թերթում։

Նանեն հեղինակ է բանաստեղծական, հրապարակագրական, արձակ, մանկական  մի շարք գրքերի։ Նրա ստեղծագործություններն ընդգրկված են տարբեր ժողովածուներում և անթոլոգիաներում, գեղարվեստական գործերով և հրապարակագրությամբ հանդես է եկել հայկական և օտարալեզու հանդեսներում, մանկական ամսագրերում, մամուլում։ Ստեղծագործությունները թարգմանվել են անգլերեն, լեհերեն, գերմաներեն, ֆրանսերեն, ռուսերեն, պարսկերեն լեզուներով։

## Գրքեր
* «Ես՝ դժվար ցեղի դժվար զավակը» (1998, «Ապագա ՍՊԸ»-ի տպարան), 
* «Անզոր մոլեգնություն» (1999), 
* «Ինքնադիտում» (2000), 
* «Լուսնկան ի վեր՝ առանց բառերի» (2002, Զանգակ-97), 
* «Ամուրներից հալածյալ» (2004, ՀԳՄ հրատարկչություն), 
* «Պոեմ մարդկային կամ ադամամութ» պոեմ (2004, հովանավոր՝ Մխիթարյան միաբան հայր Հարություն վարդապետ Պզտիկյան), 
* «Դադարի պահ» (2012, ՀԳՄ հրատարակչություն), 
* «Տաճար առողջության» (2012, ՎՄՎ պրինտհրատարակչություն)։  
* «Ավա՞րտ, թե՞ շարունակություն» (2013, ՎՄՎ պրինտ հրատարակչություն), 
* «Ջրհոսի դարաշրջանի դավադրությունը» հրապարակագրություններ և էսսեներ (2015, ՀԳՄ հրատարակչություն), 
* «Վերջին երանին» պատմվածքներ և հրապարակագրություններ (2019, Էդիթ Պրինտ հրատարակչություն), 
* «Լավագույն տղերքը մենք ենք» գիրք-հուշամատյան (2023, Էդիթ Պրինտ հրատարակչություն, հովանավոր՝ Մովսես Մանուկյան), 
* «Անցում կյանքով» (2023, ՎՄՎ-ՊՐԻՆՏ հրատարակչություն),  
* «Թևթևիկը» հեքիաթների գիրք (2024, Վան Արյան հրատարակչություն, հովաավոր՝ Մովսես Մանուկյան),

## Մրցանակներ
*2013, Միքայել Նալբանդյանի անվան մրցանակ «Նոր դարի նոր պատվիրանները» գրքի համար,  
*2015, «Հրանտ և Մանուշակ Սիմոնյաններ» գրական հիմնադրամի մրցանակ «Ջրհոսի դարաշրջանի դավադրությունը» գրքին, 
*Միքայել Նալբանդյանի անվան մրցանակ (հրապարակագրություն) «Վերջին երանին» գրքի համար,
*2019, ՀԳՄ տարվա լավագույն գիրք անվանակարգի մրցանակ «Վերջին երանին» գրքին, 
*2020, ՀԳՄ և ՀՀ Պաշտպանության նախարարության համատեղ  մրցանակ  «Երկնագույն ծաղիկների ամիսը» պատմվածքաշարի համար,
*2023, Ծաղկաձորի ստեղծագործական տան Չարենցի անվան մրցանակ «Լավագույն տղերքը մենք ենք» գիրք-հուշամատյանի համար,
*2023, «Դար 21» մրցանակաբաշխություն, 2-րդ մրցանակ մանկապատանեկան գրականություն ժանրում
*ՀԳՄ և «Մեծն Ներսես» բարեգործական կազմակերպության «Մարդ Աստծո» գրական մրցանակաբաշխության 2-րդ մրցանակ արձակ անվանակարգում
*2024, Վախթանգ Անանյանի անվան մրցանակ «Թևթևիկը» հեքիաթների գրքի համար

## Ծանոթագրություններ

## Արտաքին հղումներ
*Նանե․ բանաստեղծություններ, 2020
*Բանաստեղծուհի Նանեի ստեղծագործություններից․ «Պոեզիա», Հայաստանի հանրային ռադիո
*«Հրանտ և Մանուշակ Սիմոնյաններ» մրցանակաբաշխության մրցանակակիր, բանաստեղծուհի Նանե Նոյան Տապան
*Շատ տխուր, վտանգավոր ժամանակներ ենք ապրում. ՆԱՆԵ *iravunk.com*

Կատեգորիա:Հայ բժշկուհիներ
Կատեգորիա:Հայ կին գրողներ
Կատեգորիա:Հայ մանկագիրներ
Կատեգորիա:Հայ հրապարակագիրներ
Կատեգորիա:Հայ նյարդաբաններ
Կատեգորիա:Գրական կեղծանուններով հայտնի հեղինակներ